રાહુલ ગાંધી અને કોંગ્રેસ પર પ્રહારો કરતાં અમિત શાહે કહ્યું કે, વડાપ્રધાન નરેન્દ્ર મોદી દુનિયામાં જ્યાં જાય છે ત્યાં તેમનું ભવ્ય સ્વાગત થાય છે. આ ગુજરાતની જનતાનું સ્વાગત છે, એનું અમને ગૌરવ છે. દેશને ગુજરાત પ્રત્યે ગૌરવ છે કે, ગુજરાતે આ દેશના સૌથી વધુ લોકપ્રિય વડાપ્રધાન આપ્યા છે. કોંગ્રેસની પહેલી પેઢી નેહરુએ સરદાર સાહેબને અન્યાય કર્યો, કોંગ્રેસની બીજી પેઢી ઇન્દિરા ગાંધીએ મોરારજી દેસાઇને અન્યાય કર્યો, નેહરુ-ગાંધીની કોંગ્રેસે ગુજરાત અને નરેન્દ્રભાઇ મોદીને અન્યાય કર્યો છે. ગુજરાતની જનતા કોંગ્રેસ પાસે તેનો હિસાબ માંગે છે. ભારતીય જનતા પાર્ટી વિકાસને વરેલી પાર્ટી છે. ગુજરાતનો વિકાસ રાહુલને નહીં દેખાય, કારણ કે તેની આંખે ઇટાલિયન ચશ્મા છે. કોંગ્રેસે 3 પેઢીથી ગુજરાતનો વિરોધ કર્યો અને હવે ગુજરાતની જનતાના મત લેવા નીકળ્યા છે.